
SEKCIA EKONOMIKY      
Odbor komodít 

oddelenie špeciálnych komodít

Košická 47, 812 72  Bratislava 1

Opis predmetu zákazky

1. Predmet zákazky:
Projekt ITCC, časť 5. – Zásahová výbuška s vymeniteľnou náplňou a zostava cvičného bojového opasku s puzdrami


2. Špecifikácia predmetu zákazky:


Druh zákazky: 






Tovar
Spoločný slovník obstarávania (CPV): 
35331300-3 Granáty










35810000-5 Individuálna výstroj

Rozdelenie predmetu zákazky na časti: 
Áno, v rámci časti sa požaduje predloženie ponuky na všetky položky
Miesto dodania tovaru: 

Ústredný sklad MV SR Slovenská Ľupča, adresa: Príboj 560, 976 13 Slovenská Ľupča
NUTS kód: 







SK032
Opis predmetu zákazky
Položka č. 1 Zásahová výbuška s vymeniteľnou náplňou

Jednoranová cvičná zásahová výbuška so silným zábleskom je určená pre výcvik dynamického vstupu. Musí sa skladať s jednorazového zapaľovača s pyrotechnickou zložou, vrhovej poistky a hliníkového viacnásobne použiteľného tela rovnakého tvaru a veľkosti, ako je zaobstaraná ostrá zásahová výbuška. Telo výbušky musí byť viacnásobne použiteľné.

Technické údaje:

Celková výška výbušky                                               
110 mm +/- 5 mm

Výška viacnásobne použiteľného tela           

80 mm +/- 5 mm

Priemer výbušky (bez zapaľovača)                      

40 mm +/- 5 mm

Typ zapaľovača                                                              
pákový, 2 poistky (prepravná, ručná)

Oneskorenie zapaľovača                                          
1,0 sekunda +/- 0,5 sekundy

Teplotný rozsah použitia                                           
-40 °C do +70°C

Označenie a farba na obale                             

obal modrej farby

Doba poskytovanej záruky - životnosti               

min. 2/ 4 roky

Položka č. 2 Zostava cvičného bojového opasku s puzdrami

2.1 Opasok taktický
Taktický opasok musí byť v čiernej farbe a pozostávať z dvoch dielov, t. j. základného (vnútorného) a nosného (vonkajšieho) opasku. Musí byť vybavený magnetickým systémom zabezpečujúci zarovnanie a uzamknutie vnútorného s vonkajším opaskom k sebe v priebehu niekoľkých sekúnd, čím sa zamedzí  posun opasku. Musí byť vybavený rýchloupínacou prackou typu Cobra s D-krúžkom alebo jej ekvivalentom.

Funkčné požiadavky:

· dvojpásový systém s vyhradeným vnútorným a vonkajším pásom (systém musí byť navrhnutý tak, aby vnútorný opasok pasoval do väčšiny štandardných pútok na nohaviciach, zatiaľ čo širší vonkajší opasok poskytuje dostatočnú plochu pre uchytenie doplnkového príslušenstva MOLLE systémom),

· vnútorný opasok musí byť z vonkajšej strany opatrený suchým zipsom (vlas) a vonkajší opasok z vnútornej strany suchým zipsom (háčik),

· magnetické zarovnanie pre rýchle, presné a opakovateľné upevnenie,

· možnosť celkového pokrytia doplnkami s MOLLE systémom až po pracku bez ohľadu na veľkosť,

· nulové uvoľnenie aj pri veľkom zaťažení,

· vnútorný opasok navrhnutý tak, aby fungoval ako samostatný opasok na každodenné nosenie,

· optimalizovaná tuhosť pre skryté nosenie bez nadmernej tuhosti,

· materiály, ktoré sa časom prispôsobia tvaru tela pre väčšie pohodlie.

Materiál a rozmerové požiadavky:

· 1000D cordura taktický nylon mil spec (spĺňajúci najprísnejšie požiadavky),

· polypropylénový kompozitný materiál,

· šírka vonkajšieho opasku: 2 palce (cca 5 cm),

· šírka vnútorného opasku: 1,75 palca (cca 4,5 cm),

· hrúbka v mieste prekrytia suchého zipsu max. 8 mm,

· obvodová veľkosť opasku S (80-90,5 cm), M (90,5-98,25 cm), L (98,25-106 cm) a XL (106-115 cm).

2.2 Puzdro opaskové pre pištoľ

Puzdro opaskové s mechanickou poistkou pre pištoľ musí byť konštrukčne riešené tak, aby umožňovalo nosenie pištole GLOCK 17T Gen. 5 MOS kal. 9 mm UTM s nasadeným taktickým svietidlom SureFire X300 TURBO alebo ekvivalent a kolimátorom HOLOSUN SCS MOS GR alebo ekvivalent. Puzdro sa musí skladať z dvoch častí. Prvý diel je samostatné puzdro pre pištoľ s mechanickou poistkou a druhý diel je nosná časť slúžiaca na uchytenie puzdra na taktický opasok.

Puzdro musí byť tvarované tak, aby bola pištoľ s taktickým svietidlom a kolimátorom v puzdre čo najviac chránená. Spodná časť puzdra v oblasti hlavne nesmie byť celkom uzavretá, musí mať dostatočný otvor pre prípad odtečenia vody. Samotné puzdro musí byť vytvarované tak, aby pri zasunutej pištoli v puzdre nebolo možné dosiahnuť na jej spúšť. Puzdro musí byť vybavené automatickým zaistením pištole po vložení do puzdra a vo vrchnej časti vybavené odklápateľnou poistkou v tvare polkruhu, ktorá musí pevne prekrývať zadnú časť záveru pištole tak, aby bola pištoľ zabezpečená proti nežiadúcemu vytiahnutiu inou osobou.

2.3 Puzdra pre dva a jeden zásobník pre pištoľ

Puzdro musí byť konštrukčne riešené na uloženie dvoch zásobníkov (samostatne aj pre jeden zásobník) pre pištoľ zodpovedajúcej bodu 2). Puzdro slúži na nosenie dvoch pištoľových zásobníkov na 17 kusov nábojov kal. 9 mm UTM a ich uchytenie na opasok zodpovedajúci bodu 1). Puzdro musí byť na vrchu otvorené, zásobníky musia byť zabezpečene proti vypadnutiu aretačnými skrutkami, ktorými je možné nastaviť odpor pri ich vytiahnutí. Nastavenie odporu vyťahovania zásobníkov nesmie brániť rýchlemu a plynulému vytiahnutiu zásobníka z puzdra. Puzdro sa musí dať uchytiť aj na taktickú, resp. ochrannú balistickú vestu opatrenú MOLLE systémom.

Puzdro musí byť vyhotovené z odolného materiálu čiernej farby, ktorý nebude reagovať na zmeny prostredia a vyhovuje aj náročným klimatickým podmienkam, bude zabezpečovať farebnú stálosť, mechanickú odolnosť a dlhodobú pevnosť.

2.4 Puzdra pre dva a jeden zásobník pre samopal

Puzdro musí byť konštrukčne riešené na uloženie dvoch zásobníkov (samostatne aj pre jeden zásobník) pre samopal B&T APC9 kal. 9 mm UTM. Puzdro slúži na nosenie dvoch samopalových zásobníkov na 30 ks nábojov kal. 9 mm UTM a ich uchytenie na opasok zodpovedajúci bodu 1). Puzdro musí byť na vrchu otvorené, zásobníky musia byť zabezpečene proti vypadnutiu v hornej časti elastickou šnúrou v strede ukončenou pásikom pre ľahký úchop. Konštrukcia puzdra nesmie brániť rýchlemu a plynulému vytiahnutiu zásobníka z puzdra. Puzdro sa musí dať uchytiť aj na taktickú, resp. ochrannú balistickú vestu opatrenú MOLLE systémom.

Puzdro musí byť vyhotovené z odolného materiálu čiernej farby, ktorý nebude reagovať na zmeny prostredia a vyhovuje aj náročným klimatickým podmienkam, bude zabezpečovať farebnú stálosť, mechanickú odolnosť a dlhodobú pevnosť.

2.5 Puzdro na vysielačku

Puzdro musí byť konštrukčne riešené na uloženie vysielačky značky MOTOROLA (univerzálne bez určenia modelovej rady). Puzdro musí byť na vrchu uzavreté klopou, ktorá je istená elastickou šnúrou v strede ukončenou pásikom pre ľahký úchop. Konštrukcia puzdra nesmie brániť rýchlemu a plynulému vytiahnutiu vysielačky z puzdra. Puzdro sa musí dať uchytiť aj na taktickú, resp. ochrannú balistickú vestu opatrenú MOLLE systémom.

Puzdro musí byť vyhotovené z odolného materiálu čiernej farby, ktorý nebude reagovať na zmeny prostredia a vyhovuje aj náročným klimatickým podmienkam, bude zabezpečovať farebnú stálosť, mechanickú odolnosť a dlhodobú pevnosť.

2.6 Puzdro odhadzovacie

Puzdro musí byť konštrukčne riešené na rýchle a bezpečné odhadzovanie (odkladanie) prázdnych zásobníkov pre pištoľ, resp. samopal o rozmeroch približne 14x20x14 cm (šxvxh) Puzdro musí byť na vrchu otvorené s vystuženým vstupom, ktorý zároveň zabraňuje vypadnutiu obsahu. Šírku vstupu sa musí dať nastaviť pomocou sťahovacej šnúrky. Puzdro sa musí dať uchytiť na opasok zodpovedajúci bodu 1 cez samostatné pútka, prípadne MOLLE systémom. 

Puzdro musí byť vyhotovené z odolného materiálu čiernej farby, ktorý nebude reagovať na zmeny prostredia a vyhovuje aj náročným klimatickým podmienkam, bude zabezpečovať farebnú stálosť, mechanickú odolnosť a dlhodobú pevnosť.

2.7 Puzdro na lekárničku

Puzdro musí byť konštrukčne riešené na bezpečné uloženie základnej individuálnej lekárskej výbavy prvej pomoci. Puzdro musí byť na vrchu prekryté klopou, opatrené suchým zipsom a dvojcestným zipsom na uzatváranie. Vnútro musí byť vybavené elastickým organizérom a uloženie lekárskej výbavy. Puzdro o rozmeroch približne 14x19x7 cm (šxvxh) sa musí dať uchytiť na opasok zodpovedajúci bodu 1) cez samostatné pútka, prípadne MOLLE systémom. Puzdro musí byť konštruované ako rýchloodnímateľné (vytrhávacie) s dvojdielnym systémom – základná platforma zostáva na opasku a samotné puzdro je na nej uchytené pomocou suchého zipsu (Velcro) a zaistené popruhom s prackou, čo umožňuje v prípade núdze okamžité strhnutie lekárničky.

Puzdro musí byť vyhotovené z odolného materiálu čiernej farby, ktorý nebude reagovať na zmeny prostredia a vyhovuje aj náročným klimatickým podmienkam, bude zabezpečovať farebnú stálosť, mechanickú odolnosť a dlhodobú pevnosť.

Všeobecné požiadavky 

Súčasťou dodávky musí byť dokumentácia v slovenskom alebo českom jazyku v rozsahu: 

· návod na obsluhu, údržbu, 

· technický popis, 

· záručné podmienky.

Predmet zákazky musí byť vybavený certifikátom alebo písomným vyhlásením o zhode výrobku s technickými predpismi, vrátane spôsobu posudzovania zhody podľa § 22 zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov.

Predmet zákazky musí spĺňať podmienky podľa zákona č. 124/2006 Z. z. o bezpečnosti a ochrane zdravia pri práci o zmene a doplnení niektorých zákonov.

K návrhu je potrebné predložiť: 

· potvrdenie o pôvode predmetu zákazky s uvedením výrobcu a základným technickým opisom vrátane fotografií.
Dodávateľ zabezpečí dodanie na miesto dodania tovaru do 12 týždňov od doručenia objednávky. 

3. Lehota na predkladanie nezáväznej cenovej ponuky: 
do 02.11.2026, do 09:00 hod
4. Rôzne:
Súčasťou nezáväznej cenovej ponuky uchádzača musí byť v zmysle § 14 zákona č. 18/2018 Z.z. o ochrane osobných údajov a o zmene a doplnení niektorých zákonov jeho súhlas so spracúvaním osobných údajov. Zároveň súčasťou predloženej indikatívnej cenovej ponuky musí byť čestné vyhlásenie uchádzača, že 
nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu v zmysle § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov. Predmetné tlačivá Vám sú obsahom príloh príslušnej zákazky v rámci IS Josephine. 
V Bratislave dňa 20.10.2026
	por. Mgr. Adam Elšík
komoditný manažér KS-05 


Tabuľka na predkladanie nezáväznej cenovej ponuky:
	P.č.
	Popis
	Počet ks
	Cena v € 

za ks
bez DPH
	Cena v €

za ks
s DPH
	Cena v € 

spolu 

bez DPH

	1
	Zásahová výbuška s vymeniteľnou náplňou
	90
     
	
	
	

	2
	Zostava cvičného bojového opasku s puzdrami
	15
	
	
	

	2.1
	Opasok taktický
	15
	
	
	

	2.2
	Puzdro opaskové na pištoľ
	15
	
	
	

	2.3
	Puzdra pre dva a jeden zásobník pre pištoľ


	15
	
	
	

	2.4
	Puzdra pre dva a jeden zásobník pre samopal


	15
	
	
	

	2.5
	Puzdro na vysielačku


	15
	
	
	

	2.6
	Puzdro odhadzovacie


	15
	
	
	

	2.7
	Puzdro na lekárničku
	15
	
	
	

	Cena spolu za požadovaný počet ks bez DPH
	

	Cena spolu za požadovaný počet  kusov s DPH
	


Cena je vrátane príslušenstva, obalu, zaškolenia, DPH a dopravy na miesto dodania. 
	Telefón
	E-mail
	Internet

	+421-09610/5454
	adam.elsik@minv.sk

